google/wiki40b huggingface dataset:
Slaget ved Loudoun Hill (1296)

Bakgrunn

I juli 1296 hadde William Wallace fått høre at Fenwick, den engelske ridder som det ble sagt hadde drept hans far i 1291, ville kommandere en konvoi lastet med gull og sølv fra den engelske garnisonen i Lanark til Ayr.
Poeten Blind Harry har i sitt episke diktverk «The Wallace», som kanskje ikke helt sannferdig i alle detaljer, fortalt om da William Wallace overfalt engelskmennene ved Loudoun Hill. Diktet forteller om hvordan en gjestmild krovert først skaffet forsyninger til den skotske gruppen på 50 fotsoldater mens de forberedte seg på å avskjære en engelsk konvoi på veg vestover til Ayr.
Den egentlige slagmarken var sannsynligvis på østsiden av det trange passet kjent som Winny Wizzen. Wallace skjulte sine menn bak hauger og grøfter i ruinene til et forlengst forlatt romersk fort. Diktet forteller at skottene hadde gjort vegen enda smalere ved å grave diker slik at rytterne med pakninger ikke kunne ri mer enn to i bredden.

Slaget

William Wallace og hans krigere sprang fram sine skjulesteder, konsentrerte seg om konvoiens front og hindret de bakenfor å komme seg fram. Skottene stakk sverdene opp i den ubeskyttede buken på hestene. Hestene kollapset og kaos og forvirring bredte seg blant ridderne. Wallace kommanderte så den andre bølgen av angrep mot midtseksjonen på konvoien og benyttet samme taktikk.
Ifølge legenden gikk Wallace selv etter Fenwick for å hevne farens død. Til tross for Fenwick ga motstand ble han snart kastet av hesten med et hendig slag fra Wallaces ‘claymore’ (et langt dobbelkantet sverd som var favorisert av skotske høylendere) og deretter kom Wallace nevø, Robert Boyd fra Kilmarnock og gjorde ende på ham.

Ettermæle

William Wallaces første bragd som geriljaleder ga ham ikke bare seieren over engelskmennene, men også to hundre pakninger av verdisaker, armeringer og våpen. Etter sigende mistet han bare tre av sine folk mens av den engelske konvoien på 180 mann var det bare 80 som overlevde. Kanskje det viktigste var lærdommen at tungt kavaleri ikke nødvendigvis er uovervinnelig.
Det tyske keiserrike

Befolkningen og kulturen endres i øst

De østlige områdene i Kongeriket Preussen hadde tidligere stått utenfor det gamle tyske rike og det tyske forbund. Dette gjaldt provinsene Østpreussen, Vestpreussen og Posen-provinsen. Disse områdene, særlig Vestpreussen og Posen-provinsen, hadde en stor polsk minoritet og denne mislikte sterkt å bli innlemmet i Tyskland.
Samtidig var disse områdene langt mindre industrialiserte enn områdene i vest i Tyskland. Dessuten fantes det i området få selvstendige bønder; mesteparten av jorden øst i Tyskland var kontrollert av junkerne og lå under deres storgods.
Utviklingen førte til at mange tyskere valgte å flytte vestover i håp om en bedre fremtid. Samtidig var fødselsraten mye høyere i de polske familiene enn i de tyske. Andelen tyskere i områdene minket derfor stadig. Det bekymret mange nasjonalistiske tyskere at disse områdene stadig ble mer polske. Den prøyssiske regjeringen forsøkte å hindre utviklingen ved å kjøpe eiendom av etniske polakker og selge eiendommene billig til etniske tyskere, samt ved å nekte polakker byggetillatelser.
Samtidig førte den tyske kansleren Otto von Bismarck en aggressiv politikk mot katolikker. Denne politikken er kjent som Kulturkampf og dette forsterket motstanden fra de hovedsakelig katolske polakkene. Katolikker øst i landet og med tysk/polsk opprinnelse begynte å se på seg selv som polakker og ikke tyskere.
Sport og politikk

Sport og politikk sies ofte å være adskilt, spesielt i olympisk sammenheng. Historien viser imidlertid noe annet. Sammenhengen mellom sportslig suksess og et lands nasjonalfølelse og identitetsbygging er så sterk at det synes vanskelig for politikere å holde dette adskilt.
Ved sommer-OL 1936 i Berlin brukte nazistene i Tyskland arrangementet til propaganda. Da apartheid ble praktisert i Sør-Afrika, ble Sør-Afrika utestengt av fra internasjonal konkurranse i mange grener. Etter urolighetene i Tsjekkoslovakia i 1968 ble kamper i ishockey mellom Tsjekkoslovakia og Sovjetunionen de påfølgende årene tøffere og gjaldt mer enn bare sport. Sommer-OL var på 1970-tallet og 1980-tallet ofte gjenstand for ulike former av boikott. Ved sommer-OL 1972 slo terrorister til i det som ble kjent som München-massakren, og siden da er sikkerhetsovervåkningen sterkere.
Med slutten av den kalde krigen på 1990-tallet ble «spenningsnivået» mellom øst og vest redusert, og det samme gjaldt behovet for politiske markeringer gjennom sport. Sikkerhetsovervåkning av større sportarrangementer, særskilt i USA, ble trappet opp igjen etter terrorangrepet 11. september 2001 i USA.
I 2008 ble fotballkamper mellom danske og egyptiske ungdomslandslag i fotball ble avlyst etter at aviser igjen trykket kontroversielle Muhammedkarikaturer.
Julius Darmaatmadja

Bakgrunn

Julius Riyadi Darmaatmadja studerte i Mertoyudan, i Giri Sonta (begge i Indonasia), filosofi (1961-1964) ved De Nobili College ved Pontifical Athenaeum i Pune (India) og til sist teologi fra 1966 til 1970 ved Saint Ignatius College i Yogyakarta.

Prest, jesuitt

Han ble presteviet i 1969, og avla sine evige løfter i jesuittordenen i 1975. Før og etter sin prestevielse arbeidet han som dosent og i kallspastoralet, før han i 1981 ble provinsial for de indonesiske jesuitter.

Biskop

To år etter ble han utnevnt til erkebiskop av Semarang på Java. I 1984 ble han dessuten ansvarlig for den katolske militærsjelesorg i landet, og valgt til president for Den indonesiske bispekonferanse. Dette verv innehadde han fra 1988 til 1997.

Kardinal

I 1994 kreerte pave Johannes Paul II ham til kardinal, og i 1996 ble han erkebiskop av Indonesias hovedstad Jakarta. Han deltok ved pavevalget i 2005. Den 7. januar 2006 overlot han av helsegrunner vervet som militærbiskop til erkebiskopen av Semarang, Ignatius Suharyo Hardjoatmodjo. Den 28. juni 2010 aksepterte pave Benedikt XVI hans fratreden av helsegrunner.
Til pavevalget i 2013 var Julius Riyadi Darmaatmadja ikke i stand å delta grunnet sin helse.
Arkadiusz Milik

Landslaget

Han ble tatt ut i Polens EM-tropp til EM i Frankrike 2016.
Han ble tatt ut i Polens tropp til VM i fotball 2018 i Russland.
WWE NXT

Sesong 1

WWE NXT er et show innenfor WWE. Showet startet 23. februar 2010, og erstattet ECW.

Sesong 2

Rookie[1] Pro[1] Zack Ryder John Cena Mason Ryan The Rock Drew Mcintyre JBL Tyler Reks Big Show Epico Jeff Hardy Alex Riley Kofi Kington Trent Barreta Finlay Wade Barrett Mark Henry
Dizzie Tunes 40 beste

Dizzie Tunes 40 beste er en samleplate utgitt av Dizzie Tunes i 1999
Peksja

Peksja (russisk: Пекша) er ei elv i Vladimir oblast i Russland. Den er ei venstre sideelv til Kljazma. Elva er 127 kilometer lang og har et nedbørfelt på 1 010 km². Byen Koltsjugino ligger ved Peksja.
Bundesgartenschau

Bundesgartenschau (forkortet BUGA) er en utstilling med temaene hager og landskapsarkitektur og som er holdt annet hver år siden 1951 ulike steder i Tyskland. Det dreier seg om en utstilling på forbunds-, det vil si føderalt plan. En tilsvarende utstilling på delstatsnivå er Landesgartenschau. Hvert tiende år er den aktuelle utstillingen kalt Internationale Gartenschau (IGS) eller Internationale Gartenbauausstellung (IGA).
I Tyskland har hagebruk- og parkutstillinger en lang tradisjon. Et vendepunkt var den første kommunale utstillingen, Allgemeine Deutsche Gartenbauausstellung, som fant sted i Mainz 1901. Deutsche Gartenbauausstellung fulgte i 1914 i Altona i Hamburg. Dagens utstillinger ble skapt i Forbundsrepublikken Tyskland der viktige steg mot dagens Bundesgartenschau var Südwestdeutsche Gartenschau (Süwega) i Landau 1949 og Deutsche Gartenschau i Stuttgart 1950.
Iris Bay

Iris Bay er en liten bukt like sør for Muller Point ved østenden av Sør-Georgia, som ligger 10 km nordvest for Cape Vahsel, langs bukten mellom Cape Vahsel og Cape Charlotte. Navnet «Sandwich Bay», etter John Montagu, 4. jarlen av Sandwich, ble gitt til bukten mellom Cape Vahsel og Cape Charlotte i 1775 av en britisk ekspedisjon under James Cook. Navnet ble på senere kart benyttet om den lille bukten som er skildret her, siden navnet en følte en ikke trengte et navn for den større bukten. South Georgia Survey, 1951–52, rapporterte at navnet Iris Bay var velkjent for den lille bukten hos hval- og selfangere i Sør-Georgia, og at navnet Sandwich Bay ikke var kjent lokalt, så Iris Bay ble det godkjente navnet.
Alice Creek

Alice Creek er en vik helt sør i Port Lockroy på Wiencke Island i Det antarktiske arkipel i Antarktis. Den ble oppdaget av Den franske antarktisekspedisjonen under Jean-Baptiste Charcot mellom 1903 og 1905. Viken ble navngitt av ham etter konen til Édouard Lockroy, som var visepresident i Frankrike og som fikk regjeringen til å støtte ekspedisjonen.
Sentralamerikanske og karibiske leker 1970

Sentralamerikanske og karibiske leker 1970. Lekene i 1970 var de ellevte sentralamerikanske og karibiske leker, de ble arrangert i Panama by i Panama i perioden 28. februar til 13. mars 1970. Det var andre gangen som lekene ble arrangert i Panama by, første gangen var i 1938. Det var 1095 utøvere, herav 330 kvinner fra tjueen nasjoner som deltok i seksten sporter. Cuba ble beste nasjon med nittiåtte gullmedaljer foran Mexico med trettiåtte.
Utvorda

Utvorda er en bygd i nordre del av Flatanger i Trøndelag.
Navnet kan ha sammenheng med den tilgrensende bygda Innvorda; de to kan ha vært én gård i tidligere tider, og navnet kan knyttes til varden på Vordfjellet. Tradisjonell fiskerbondevirksomhet er avløst av fiskeoppdrett som viktigste næringsvei. 
Veiforbindelse med fylkesvei 215 gjennom Statland i nabokommunen Namdalseid. Utvorda skole er 1-7-skole, mens ungdomsskoleelevene går på Statland skole. 
Utvorda kystfort ble oppført av den tyske okkupasjonsmakten under andre verdenskrig.
Chukwuma Akabueze

Klubbkarriere

Akabueze begynte karrieren i Kwara United FC i Nigeria. I 2007 var han først på prøvespill hos Lyn, men da klubben allerede hadde de tillatte tre spillerne fra utenfor EØS-området ble han ikke tilbudt kontrakt. Odd benyttet seg da av muligheten til å signere angrepsspilleren. Han fikk sin debut i eliteserien for Odd 5. august 2007, i hjemmekampen på Skagerak Arena mot Lyn, i en kamp Odd vant 2-0 etter scoringer av Zbynek Pospech og Stefan Bärlin. Han ga målgivende til Stefan Bärlins scoring. 
Etter at Odd rykket ned til 1. divisjon etter 2007-sesongen, fikk Bentley beskjed om å finne en ny klubb hvis han ville fortsette på det nigerianske landslaget. Bentley valgte å bli med Odd ned, og scoret 9 ganger da Odd rykket opp igjen i 2008. Han var blant Odds dominerende spillere også i 2009 og 2010.
24. februar 2011 ble han enig med SK Brann om en fireårig avtale. Han var en viktig spiller for brann, særlig i 2012 sesongen der han scoret 9 mål for klubben. Etter to sesonger i Brann ble han solgt til den kinesiske toppserieklubben Wuhan Zall FC den 19. Februar 2013. 
Etter et kort opphold i Kina ble han 20. mars 2014 igjen klar for Odd. Der spilte han i tre sesonger før han gikk gratis til tyrkiske Boluspor. Den 19. Juli 2019 byttet han nok en gang klubb. Det var også denne gangen snakk om en gratisovergang da han gikk til tyrkiske Ümraniyespor.

Landslag

I ung alder debuterte og scoret Bentley for det nigerianske landslaget. Han var med på Nigerias lag som kom til kvartfinalen i U20-VM i 2007.
Duško Kostić

Duško Kostić er grunnlegger av og leder for «Association of Roma Friendship», Luna. Han kommer fra  Beli Manastir øst i Kroatia og studerer ved Universitetet i Osijek. 
25. november 2010 ble det offentliggjort at Duško Kostić mottar Studentenes fredspris for 2011, som deles ut på vegne av alle studenter i Norge.
Halden Dagblad

Halden Dagblad var en gratisavis som ble utgitt i Halden i Østfold en til to ganger per uke. Avisa ble distribuert til alle husstander i Halden-området. Halden Dagblad ble startet som en reaksjon på at Halden Arbeiderblad valgte å etablere et annonsesamarbeid med avisene i Edda Media fremfor A-pressen. A-pressen kjøpte derfor den allerede eksisterende gratisavisa Haldenposten i 2000, gav den nytt navn og bygde ut sin egen fylkesdekkende annonsesamkjøring med sine øvrige aviser. 
Halden Dagblad var eid av A-pressen. Ansvarlig redaktør var Trine Bakke.
A-pressen bestemte 24. mars 2009 at avisa skulle legges ned. Endringer og sammenslutninger i annonsesamkjøringene fjernet alt økonomisk grunnlag, og siste utgave utkom 26. mars 2009. Nettutgaven har siden begynnelsen av april 2009 hatt visning av arkivmateriale som hovedfunksjon, men en og annen info-annonse under overskriften "Haldenliv" kommer nå og da.
Priozersk

Historie

Det viktigste landemerket til Kexholm (Priozersk), Korela festning, har historisk sett vært senteret for karelerne på Det karelske nes, og har fra tid til annen også vært den nordvestre utposten i russernes rike, eller den østre utposten for svenskenes rike.
Fra middelalderen har Kexholm (Priozersk) vært kjent som Korela for russerne og som Käkisalmi for kareler og finner. Skattebøker fra Novgorod fra år 1500 lister 183 hus i Korela – med en estimert befolkning på 1500-2000. Svenskene erobret Korela to ganger, i 1580 i sytten år og i 1611 i hundre år. I Sverige ble festningen kalt Kexholm og hele distriktet kjent som Kexholms län. Russland sikret seg området under den store nordiske krig, men byens svenske navn ble imidlertid bevart, som Keksgolm (russisk: Кексгольм). Men kriger og ødeleggende branner i 1300, 1580, 1634 og 1679 hadde gjort innhugg i den sivile befolkningen. Da byen fikk sin første rettsbygning i 1800 var befolkningen bare på 400. 
I 1812, da Storfyrstedømmet Finland ble dannet innen Det russiske keiserdømmet, innlemmet Alexander I av Russland Kexholm i den autonome regionen. Kexholm var den minste byen i Viborgs län. Byens vekst ble styrket av byggingen av jernbanen St. Petersburg–Hiitola i 1917 og etablering av to store sagbruk og en stor Ab Waldhof Oy tremassefabrikk i 1929. 
Kexholm by og landkommune hadde 3&504&10658&10 658 innbyggere i 1939.
Etter andre verdenskrig ble hele den karelske befolkningen, også i Kexholm, evakuert til Finland. I 1948 ble byen omdøpt til Priozersk. Nye Priozersk ble befolket med en helt ny befolkning (hovedsakelig russere, hviterussere og ukrainere) fra Sovjetunionen, som fortsatt utgjør flertallet av den lokale befolkningen. De ødelagte befestningene og tårnene på den gamle Korela-festningen ligger langs bredden av Vuoksen, og er fremdeles synlige når man reiser til byen fra St. Petersburg. Byen er populær som et utfluktssted blant folk fra St. Petersburg, og mange av dem har en datsja i nærheten.
Eiliv Arnesson

Eiliv Arnesson (død 2. november 1332) var en norsk geistlig som levde i senmiddelalderen. Han var Erkebiskop av Nidaros fra 1309 til sin død i 1332.
Eilivs foreldre er ukjente, men han hadde en søster, Ingebjørg Arnesdatter. Hennes sønn, Arne Einarsson Vade, ble senere erkebiskop av Nidaros. 
Eiliv omtales første gang i 1303 som kannik i Nidaros. Etter erkebiskop Jørunds død i 1309 valgte domkapitlet i Nidaros Eiliv til Jørunds etterfølger. Valget ble stadfestet av pave Clemens V i 1310, og han ble vigslet av paven året etter i Avignon, hvor paven hadde sete på den tiden. Mens han var der, deltok Eiliv også på det store kirkemøtet i Vienne i oktober 1311.
I sin tid som erkebiskop ledet Eiliv kirken på en diplomatisk måte. Han hadde et godt forhold til kongemakten. Da kong Håkon V døde i 1319 var Eiliv, sammen med biskop Håkon av Stavanger, med på å garantere for avtalen om kongefellesskap med Sverige da Magnus Eriksson, sønn av Håkon Vs datter Ingebjørg og den svenske hertugen Erik Magnusson av Södermanland, ble tatt til konge i Norge. Eiliv var også med på å velge Erling Vidkunnsson til riksforstander i 1323. 
Eiliv søkte å løse kirkens indre problemer etter hans forgjengers konflikter med domkapitlet. Han holdt flere provinsialkonsiler (kirkemøter for den norske kirkeprovinsen), der erkebiskopen samlet biskopene for å holde råd. I 1328 brant Nidarosdomen ned, og Eiliv brukte sine siste år som erkebiskop på å skaffe midler til å gjenreise kirken.
Re-ac-tor

Sporliste

Alle sangene er skrevet av Neil Young.
Epiblepisanis

Utseende

En middelsstor, avlang, ensfarget brunrød trebukk. Kroppen er nokså jevnbred. Antennene er noe kortere enn kroppen. Pronotum er tønneformet uten tenner på sidene. De parallellsidige dekkvingene er kraftig punkterte.

Levevis

Larvene lever vanligvis i stammene på storvokste urter.

Utbredelse

Arten er kjent fra Elfenbeinskysten og Den demokratiske republikken Kongo.
Charlotte Knobloch

Bakgrunn

Charlotte Knobloch ble født inn i en velstående jødisk juristfamilie i München, og var datter av den dengang kjente München-advokaten Fritz Neuland, som i 1920-årene hadde et advokatkontor sammen med den senere bayerske statsministeren Wilhelm Hoegner. Moren Margarethe var født som kristen, men konverterte til jødedommen da hun ble gift med Neuland. Etter at foreldrene ble skilt i 1936 hun oppdratt av bestemoren Albertine Neuland. Da faren ble arrestert ble hun reddet av en fremmed kvinne med en barnevogn, som tok henne i hånden og gikk bort. 
Fra 1942 ble hun skjult av katolske bønder i Franken i Nord-Bayern (hennes onkels tidligere husholderske utga henne for å være sitt eget utenomekteskapelige barn), og faren overlevet krigen som tvangsarbeider. Fritz Neuland reiste etter krigen tilbake til München og ble leder for den lille jødiske menigheten der. Han ble senere bayersk senator.
Charlotte Neuland giftet seg i 1951 med Samuel Knobloch som opprinnelig var fra Kraków, men hadde flyktet fra det antisemittiske kommunistregimet. Opprinnelig planla hun å utvandre til USA, men etter at hennes barn var født og hennes mann opplevet sin første yrkesmessige suksess ble familien boende i München. Også Charlotte engasjerte seg i det jødiske trossamfunnet i byen, og ble i 1981 første gang innvalgt i styret.

Visepresident for Zentralrat der Juden in Deutschland

I 1984 ble hun den første kvinne som ble leder for et jødisk trossamfunn i Tyskland. Hun ble valgt til visepresident for Zentralrat der Juden in Deutschland i 1996, og i 2005 til visepresident for den jødiske verdenskongressen. I 2005 ble hun æresborger av München. Etter Paul Spiegels død ble hun i juni 2006 valgt til den første kvinnelige presidenten for Zentralrat der Juden.
Hun har særlig engasjert seg for bygningen av det Jødiske Senteret på St. Jakobsplatz i München, som har nærmere 10 000 jødiske innbyggere. I forbindelse med EU-utvidelsen advarte hun bl.a. om antisemittisme i de nye medlemslandene i Øst-Europa.
Sveits rundt 2010

Sveits rundt 2010 var den 74. utgaven av sykkelrittet Sveits rundt og ble arrangert fra 12. til 20. juni 2010. Rittet startet med en prolog i Lugano, og ble avsluttet med en tempoetappe i Liestal. Fränk Schleck vant sammenlagt.
I tillegg til de 18 ProTour-lagene, ble BMC Racing Team, Cervélo TestTeam og Vacansoleil invitert.
Cracker Jack

Cracker Jack er en amerikansk snacks som er laget av popcorn og peanøtter.
Andre ingredienser er smør og honning (kan erstattes med sirup)
Det første selskapet som produserte Cracker Jack var The Cracker Jack Company, som senere ble kjøpt opp av Borden i 1964. Borden solgte i 1997 senere varemerket videre til Frito-Lay (som var en av de store budgiverne da The Cracker Jack Company ble solgt i 1964).
Ürümqi Lu

Ürümqi Lu (tradisjonell kinesisk: 烏魯木齊路, forenklet kinesisk: 乌鲁木齐路, pinyin: Wūlǔmùqí Lù, shanghainesisk: [vu²³lu²³moˀ¹²ʑi²³lu²³], engelsk: Ürümqi Road, norsk: Ürümqigaten) er en gate i Shanghai. Den går i nord–sør-retning fra Yan'an Lu like ved Jing'an-tempelet tvers gjennom den franske konsesjonen, der den ved krysset Huaihai Lu går forbi Irans generalkonsulat, Frankrikes generalkonsulat og USAs generalkonsulat før den møter Zhaojiabang Lu. På sørsiden av Zhaojiabang Lu heter gaten Dong'an Lu.
Nord for Huaihai Lu er Ürümqigaten på dagtid preget av stor trafikk til både Huashan-sykehuset og til Jing'an-tempelet. Sør for Huaihai Lu er Ürümqigaten en stille og typisk gate fra konsesjonstiden uten de neonlys, barer og internasjonale restauranter som preger Hengshan Lu. De fleste bygningene langs Ürümqigaten er bevart fra konsesjonstiden.

Nr. 64

Ürümqigaten nr. 64 (tradisjonell kinesisk: 花園住宅, forenklet kinesisk: 花园住宅, pinyin: huāyuán zhùzhái, shanghainesisk: [ho⁵³ɦyø²³zɿ²³zɑˀ¹²], engelsk: Garden Residence) ble bygget i 1932 i mursten og bindingsverk. Bygningen ble fredet i 2003.

Nr. 151

Ürümqigaten nr. 151 er murstensvilla i amerikansk kolonistil påbegynt i 1924 men ikke ferdigstilt før i 1948. Bygningen var opprinnelig residensen til Zhu Mintang (朱敏堂). Bygningen ble fredet i 1994 og er i privat eie.

Nr. 176

Ürümqigaten nr. 176 er en ordinær bygning i betong oppført i 1939 under navnet Defour Apartments. Bygningen ble fredet i 2005, noe som kan ha sammenheng med nabobygningen, nr. 178.

Nr. 178

Ürümqigaten nr. 178 var frem til 1948 foreningshus for en avdeling av den internasjonale frimurerordenen Den skotske ritus. I dag huser bygget Shanghai bys Xuhui-komité av Det kinesiske folks politisk rådgivende konferanse (中国人民政治协商会议上海市徐汇区委员会).
Devil Dog: The Hound of Hell

Handling

Middelklassefamilien Barry anskaffer seg en søt hundevalp, men husets meksikanske husholderske sanser raskt at det er noe underlig med hunden, og frykter at den er besatt av en ond ånd. Etterhvert som hunden vokser til begynner en rekke uforklarlige ting å skje, husholdersken dør under mystiske omstendigheter og en rekke andre mystiske dødsfall hender i det idylliske nabolaget.
Etterhvert kommer familien under stadig sterkere påvirkning av hunden, og husets familiefar (Richard Crenna) skjønner at han må bryte den makt som den har fått over hans kone og to barn. Han er en sterk personlighet og er den eneste som kan klare å utfordre de krefter som hunden styres av. En avgjørende kamp oppstår mellom ham og hunden og dets sanne skikkelse trer til slutt fram.

Om filmen

Devil Dog ble utgitt på video i Norge rundt 1982.
Filmen ble utgitt på DVD av Media Blasters for Nord-Amerika i 2005 med kommentatorspor som ekstramateriale .
Sydhavnen

Københavns Sydhavn, eller Sydhavnen, er et område i København. Sydhavnen brukes vanligvis om en del av området i København som offisielt har navnet Kongens Enghave. Det er bygget opp rundt havneindustrien i den sørlige delen av Havneløbet.
Hus og boligblokker i området har kommet som et resultat av behovet for arbeidskraft, og det har alltid vært regnet for å være arbeiderstrøk med et av Københavns hardeste sosiale miljøer. I boligforeningen AKB, som eier de fleste av boligene i Sydhavnen, har en intern oversikt vist at 72 % av leietagerne lever av trygdeytelser. Dette er den høyeste andelen blant de allmenne boligforeningenes avdelinger.
Københavns utvikling de siste ti årene har imidlertid hatt innvirkning også på Sydhavnen, og den gamle tungindustrien på Teglholmen og Sluseholmen er flyttet ut til fordel for kontorvirksomhet. 
Boligområdene i Sydhavnen kalles også for «Øen», siden de ligger omkranset av de store innfartsårene P. Knudsens Gade mot nord og Sydhavnsgade mot øst, samt Kastrupbanen mot sørvest.
Området er kjent for å være blant de «rødeste» områder i hele Danmark. Ved Sydhavnens fire avstemningssteder fikk Socialdemokraterne, Socialistisk Folkeparti og Enhedslisten tilsammen mellom 62 % og 69 % ved det siste kommunevalget i Danmark.